கேள்வி: ஆண்டிமனி ஆக்சிகுளோரைடு - வரலாறு பற்றி நீங்கள் என்ன அறிந்துள்ளீர்கள்?
பதில்: ஆண்டிமனி ஆக்சிகுளோரைடு உற்பத்தியை முதலில் பாசில் வாலண்டைன் கர்ரசு டிரையம்பாலிசு ஆண்டிமோனியில் விவரித்தார். 1659 ஆம் ஆண்டில், இயோகன் ருடால்ஃப் கிளாபர் இவ்வினைக்கு ஒப்பீட்டளவில் சரியான இரசாயன விளக்கத்தை அளித்தார். விட்டோரியோ அல்கரோட்டி இந்த பொருளை மருத்துவத்தில் அறிமுகப்படுத்தினார். மேலும் இவரது பெயரின் வழித்தோன்றல்களான அல்கரோட்டு, அல்கோரோத்து ஆகியன பல ஆண்டுகளாக இந்த சேர்மத்துடன் தொடர்புடையவையாக உள்ளன. சரியான கலவை நீண்ட காலமாக அறியப்படவில்லை. SbOCl என்பது ஆண்டிமனி டிரைகுளோரைடு மற்றும் ஆண்டிமனி ஆக்ஸைடு அல்லது தூய SbOCl ஆகியவற்றின் கலவையாகும் என்ற கருத்து எழுப்பப்பட்டது. இன்று ஆண்டிமனி டிரைகுளோரைடின் நீராற்பகுத்தல் புரிந்து கொள்ளப்படுகிறது; முதலில் SbOCl ஆக்சிகுளோரைடு உருவாகிறது, இது பின்னர் Sb4O5Cl2 சேர்மத்தை உருவாக்குகிறது.
கேள்வி: ஆண்டிமனி ஆக்சிகுளோரைடு - தயாரிப்பு பற்றி தகவல் சொல்.
பதில்: ஆண்டிமனி முக்குளோரைடு தண்ணீரில் கரைப்பதால் ஆண்டிமனி ஆக்சிகுளோரைடு கிடைக்கிறது: :SbCl3 + H2O → SbOCl + 2 HCl